રાષ્ટ્રીય કવિ ઝવેરચંદ મેઘાણી ચોક પર મળતા એકસાથે બે રસ્તાઓ પર કામ ચાલી રહ્યું છે. એક તરફ આર.પી. રોડ પર ગટર પહોળી કરવાનું કામ ચાલી રહ્યું છે તો બીજી બાજુ ધનવંતરી હૉસ્પિટલ પાસે રોડ બનાવવાનું કામ ચાલી રહ્યું છે જેના વિશે જણાવતાં ભરત દનાણીએ મિડ-ડે LOCALને કહ્યું હતું કે ‘મેઘાણી ચોક પર આવેલી ડૉ. તન્મય ક્લિનિકમાં જાઉં છું. તેઓ મારા ફૅમિલી-ડૉક્ટર છે. આ રોડ પર જે રીતે કામ ચાલી રહ્યું છે એ જોઈને મને અચરજ થાય છે. સ્ટેશન તરફથી આખો રોડ છોડીને ફક્ત ધનવંતરી હૉસ્પિટલ પાસે જ રોડ બનાવવાનું કામ ચાલી રહ્યું છે. શું BMC પા-પા પગલી ભરીએ એ રીતે થોડો-થોડો રોડ બનાવી રહી છે? સ્ટેશન રોડ પરથી આવતી-જતી મુલુંડની અને મુલુંડથી બહાર જતી બધી બસ અહીંથી જ ફંટાય છે જેનું વજન કદાચ બીજી તરફ વાહનો માટે ખુલ્લો રાખવામાં આવેલો રોડ સહન ન કરી શકતાં એના પરના પેવર બ્લૉક્સ નીચે બેસી ગયા છે જેને લીધે અકસ્માત થવાની પણ શક્યતા વધી ગઈ છે.’